Šum

Šum (ven. Шум) on maalaiskunta ja sen keskuskylä Leningradin alueen Kirovskin piirissä Venäjällä. Se sijaitsee Sarjajoen varrella 58 kilometriä Kirovskista itään. Kylässä on 1 700 ja kunnassa 3 000 asukasta (vuonna 2011). Maantiede ja asutus Šumin kunnan pinta-ala on 366,79 neliökilometriä. Se rajoittuu lännessä Kirovskin piirin Naasian ja pohjoisessa Suhojen, idässä Olhavan piirin Kiselnjan ja etelässä Kirišin piirin Glaževon kuntiin. Pinta-alasta 76,1 % on metsää, 11,7 % maatalousmaata ja 3,3 % asuinaluetta. Kunta sijaitsee Olhavan tasangolla. Sen alueella virtaa Lavajoki sekä joukko pieniä jokia kuten Sarja, Jutika, Olešnja, Tjaštševka, Rugala ja Marjinka. Varsinkin eteläosassa on paljon soita kuten Padrinskoje ja Tobinskoje. Hyötykaivannaisiin kuuluvat turve ja hiekka. Keskuskylän lisäksi kuntaan kuuluu 28 kylää ja muuta asutuskeskusta: Babanovo, Dusjevo, Feliksovo, Gnori, Gorgala, Gorka, Kanzy, Karpovo, Koitšala, Kontsy, Kontsyn taajama, Mjondovo, Novyi Bytin asemataajama, Ovdakalo, Padrila, Peitšala, Pirgora, Ratnitsa, Retška, Ryndela, Sibola, Sopeli, Terjobuška, Tobino, Valdoma, Voibokalo, Voibokalon asemataajama ja Voipala. Šumin jälkeen suurimmat keskukset ovat runsaan 300 asukkaan Voibokalon ja Kontsyn taajamat sekä runsaan 200 asukkaan Novyi Byt. Ovdakalossa ei ole lainkaan vakituista asutusta. Liikenne, talous ja palvelut Kunnan läpi kulkevat Pietarin ja Murmanskin välinen M18-valtatie sekä Pietarin ja Olhavan välinen rautatie, jolla on Voibokalon, 95 kilometrin ja Novyi Bytin asemat. Lavrovon, Šumin ja Ratnitsan välillä on asfaltoitu maantie. Voibokalon asemalta on linja-autoyhteys Kirovskiin. Gorgalan lähellä sijaitsee kaksi huoltoasemaa. Paikallisista työnantajista tärkeimpiä ovat erilaiset palvelut (90 % työpaikoista). Šumin maatalousyritys työllistää enää 15 henkeä. Kunnan alueella toimii myös armeijan varikko. Kolme neljäsosaa työvoimasta käy töissä kunnan ulkopuolella. Keskuskylän palveluihin kuuluvat lastentarha, kulttuuri- ja vapaa-ajankeskus, kirjasto, pieni poliklinikka, posti ja pankki. Voibokalon asemataajamassa toimii keskikoulu. Gorkassa, Novyi Bytissa ja Voibokalon kylässä on lääkintäasemat. Šumissa ja eräissä muissa kylissä toimii joukko kauppoja, Šumissa ja Dusjevossa on pienet kahvilat. Nähtävyydet Seudulla on useita toisen maailmansodan muistomerkkejä ja neuvostosotilaiden hautapaikkoja. Muita nähtävyyksiä ovat Gorgalan kartanon puistoalue ja Terjobuškan vuonna 1854 rakennetun kirkon rauniot. Lähteet Materialy po obosnovaniju projekta generalnogo plana munitsipalnogo obrazovanija Šumskoje selskoje poselenije Kirovskogo munitsipalnogo raiona Leningradskoi oblasti: Analiz rezultatov inženernyh izyskani шумское.рф. 2014. Viitattu 4.3.2015. (venäjäksi) Materialy po obosnovaniju projekta generalnogo plana munitsipalnogo obrazovanija Šumskoje selskoje poselenije Kirovskogo munitsipalnogo raiona Leningradskoi oblasti: Demografitšeski prognoz шумское.рф. 2014. Viitattu 4.3.2015. (venäjäksi) Materialy po obosnovaniju projekta generalnogo plana munitsipalnogo obrazovanija Šumskoje selskoje poselenije Kirovskogo munitsipalnogo raiona Leningradskoi oblasti: Sotsialnaja infrastruktura шумское.рф. 2014. Viitattu 4.3.2015. (venäjäksi) Materialy po obosnovaniju projekta generalnogo plana munitsipalnogo obrazovanija Šumskoje selskoje poselenije Kirovskogo munitsipalnogo raiona Leningradskoi oblasti: Transportnaja infrastruktura шумское.рф. 2014. Viitattu 4.3.2015. (venäjäksi) Materialy po obosnovaniju projekta generalnogo plana munitsipalnogo obrazovanija Šumskoje selskoje poselenije Kirovskogo munitsipalnogo raiona Leningradskoi oblasti: Ustoitšivoje razvitije territorii шумское.рф. 2014. Viitattu 4.3.2015. (venäjäksi) Viitteet Aiheesta muualla Šumin kunnan sivusto (venäjäksi)